Ruhainies

**Nur Ruhainies Farehah binti Zainul Ilyas** (lahir 27 Julai 1992) ialah seorang pelakon dan model wanita Malaysia. Beliau mula dikenali ramai menerusi peranannya sebagai Alya Adriana dan Nurul Ain dalam drama bersiri *[[Hello, Mr. Perfect!]]* (2015). Beliau turut membintangi drama bersiri *[[Menantu Ting Tong]]* (2016), *[[Cinta Lemon Madu]]* (2018), *[[Anugerah Cinta Aisyah]]* (2019) dan *[[Cukup Derita Itu]]* (2021), yang ditayangkan sebanyak dua musim.

## Kehidupan awal
Beliau dilahirkan pada 27 Julai 1992 
di Kepala Batas, Pulau Pinang dan merupakan anak ketiga daripada lima beradik kepada pasangan Zainul Ilyas Zainul Abidin dan Che Bunga Salleh. Kakaknya, Risteena Munim juga seorang pelakon yang mula mencipta nama menerusi drama bersiri *[[Playboy Itu Suami Aku]]*, bersama Fattah Amin. Sama seperti kakaknya, Beliau juga menuntut di Universiti Teknologi MARA (UiTM) di mana beliau melanjutkan pelajarannya dalam bidang pelancongan.

## Kerjaya
#### Televisyen dan filem

Meskipun masih baru menceburi dunia lakonan ketika itu, Ruhainies mendapat kepercayaan daripada penerbit dan pengarah drama tempatan untuk menggalas watak utama dalam drama *Hello, Mr. Perfect!* di Slot Akasia TV3, beliau bergandingan bersama Fattah Amin. Drama ini diadaptasi daripada novel karya Waniey Zakaria dengan judul sama.

Sebelum membintangi *Hello Mr. Perfect!*, beliau terlebih dahulu membintangi telefilem *Sopeah Jin* dan menggalas sebagai watak pembantu. Seterusnya, beliau membintangi drama bersiri *Si Montel* sebanyak 13 episod yang bersiaran di Unifi TV.

Pada tahun 2016, Ruhainies telah muncul dalam drama *Menantu Ting Tong* yang bersiaran di TV3. Beliau yang memegang watak utama dalam drama tersebut digandingkan dengan Azrel Ismail, juga sebagai watak utama.

Beliau juga membintangi drama *[[Bagaikan Kelip-Kelip]]* sebagai pelakon utama membawa watak Marlina dan turut sama menjayakan drama ini ialah Ben Amir, Aishah Azman serta barisan pelakon yang lain.

Pada tahun 2017, beliau muncul dalam telefilem bertajuk *Katakan Tidak Pada Cinta* yang bersiaran di TV2 pada 7 Mac 2017. Ia juga dibintangi oleh Azrel Ismail, Syuk, Fatimah Az-Zahra dan pelakon lain. Pada Jun 2017, beliau muncul dengan drama bertajuk *[[Menantu Bilal]]* yang mula bersiaran pada 2 Jun 2017 di TV3 menggantikkan drama *[[Cucu Tauke Beras]]*. Ia turut dibintangi oleh Amar Asyraf, Syazwan Zulkifli, Nazeera Sardi, Talha Harith dan banyak lagi.

Di tahun yang sama juga, beliau diberi kepercayaan buat kali pertama untuk mengendalikan program travelog, *Secawan Kopi* untuk siaran TV Okey  sebagai pengacara. Penggambaran program tersebut dilakukan di tujuh lokasi menarik di Indonesia seperti Jakarta, Bandung, Jogjakarta, Bali, Medan, Bukittinggi dan Padang.

Dalam tahun 2018, Ruhainies muncul dalam dua siri drama, *[[Tak Ada Cinta Sepertimu]]* sebagai Bella dan *Cinta Lemon Madu* sebagai Haida serta telefilem *Matilahnak* sebagai Hannah Delicious.

Ruhainies muncul dalam dua telefilem, *Ustaz Rock* dan *Ara* yang ditayangkan pada 2020.

Ruhainies membuat penampilan sulungnya di layar filem pada tahun 2021 menerusi filem romantik keagamaan, *[[Seandainya Kau Ada]]* arahan Chad Rahman dan Fadzil Teh yang diadaptasi daripada novel berjudul sama karya Kamsiah Abu dengan skrip ditulis oleh Marr Mohamed. Filem ini turut dibintangi oleh Aidit Noh, Fendy Bakry dan Raysha Rizrose. Dalam filem ini, beliau memegang watak sebagai Rozita. Filem ini ditayangkan pada 29 April 2021 di Astro First. Seterusnya, filem *Musyrik - Api Neraka Menantimu!* yang bergenre seram arahan Arjin Uppal turut dibintangi oleh Aeril Zafrel, Ashraf Muslim dan Aishah Ilias. Dalam filem ini, beliau memegang watak sebagai Farah. Filem ini mula ditayangkan pada 7 Julai 2022.

#### Sebagai duta produk
Pada tahun 2018, Ruhainies telah mengikat kontrak selama setahun sebagai duta produk kecantikan popular Korea Selatan, Guerisson setelah pengunduran aktor Lee Kwang-soo dan diangkat sebagai duta Guerisson di Malaysia. Ini menjadikan beliau sebagai seorang selebriti Malaysia pertama yang dilantik sebagai duta produk kecantikan popular dari negara tersebut.

#### Perniagaan
Ruhainies turut melibatkan diri dalam bidang perniagaan dengan mengasaskan produk kecantikannya iaitu Ruhainies Rosysecret. Namun, beliau dikatakan sudah memperlahankan pengeluaran dan promosi produk kecantikannya itu atas sebab komitmen lain. Pada Jun 2021, beliau juga turut menjadi rakan kongsi dalam mengusahasamakan produk makanan ringan Canchy bersama pengasas utamanya, Hasif Hamzi. Produk tersebut mendapat sambutan yang luar biasa dalam tempoh dua minggu selepas dilancarkan.

## Kontroversi

### Perang mulut dengan Janna Nick
Pada April 2016, Ruhainies mengecam tindakan pelakon Janna Nick memuat naik video beserta kaspyen yang mencemuh dirinya di akaun Instagram pelakon itu dan menganggapnya sebagai kurang matang. Beliau mengakui terkilan apabila Janna masih ingin memanjangkan isu pergaduhan mereka biarpun dirinya pernah membuat kenyataan secara terbuka kepada media sudah memaafkan kesalahan pelakon itu.

&mdash; Ruhainies mengulas mengenai tindakan pelakon drama *[[Kau Aku Kita]]* semasa ditemuramah oleh *[[Berita Harian]]*. 

Perselisihan antara Ruhainies dan Janna mula menjadi bualan apabila Janna dikatakan menghasut Michael untuk menyingkirkannya sebagai salah seorang pelakon filem sulung arahannya, *[[Kimchi Untuk Awak]]* yang turut dibintangi oleh Aiman Hakim Ridza dan Emma Maembong.  Salah faham itu bagaimanapun, terlerai apabila Ruhainies memilih untuk berdamai. Namun, tindakan Janna memuat naik video penjelasan Michael itu menghangatkan semula isu berkenaan. Mengukuhkan lagi andaian itu apabila Janna menulis kapsyen yang dianggap memalukannya.

## Filemografi

## Anugerah dan pencalonan

## Rujukan

## Pautan luar
* 
* 
* 
*